L’Ajuntament de Paterna sol·licita a Secretaria un informe per a conéixer la situació legal i jurídica de l’extingit partit Paterna Sí Puede
10/07/2015

# L’Ajuntament de Paterna sol·licita a Secretaria un informe per a conéixer la situació legal i jurídica de l’extingit partit Paterna Sí Puede

[![Ayuntamiento Paterna](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

10.07.2015

L’alcalde de Paterna, Juan Antonio Sagredo, ha sol•licitat hui un informe a la secretària general de l’Ajuntament per a conéixer quina és la situació jurídica dels dos membres de l’extingit partit polític Paterna si Puede.

Després de la comunicació rebuda en este consistori sobre la dissolució del dit partit, Sagredo vol saber en quins termes i en quines condicions han de romandre en les dependències municipals estes dos persones que, el passat 6 de juliol es van constituir com a Grup Municipal i que, junt amb els grups de Compromís per Paterna i Esquerra Unida han realitzat una proposta sol•licitant la dedicació exclusiva de càrrecs electes i el nomenament de personal eventual.

A fi d’actuar d’acord amb la legalitat vigent, i tenint en compte el Reglament Orgànic Municipal (ROM) i el Pacte Antitransfuguisme, l’alcalde ha demanat als habilitats nacionals que exposen, d’acord amb estes normatives, les conseqüències que la dissolució d’este partit polític tindrà en l’organització dels grups municipals i en els nomenaments requerits.

A este respecte, Juan Antonio Sagredo ha anunciat que “serà escrupolós en el seguiment i acatament de la normativa i que queda a l’espera del resultat d’este informe per a prendre qualsevol tipus de decisió respecte a este assumpte”.

Així mateix, el primer edil ha assenyalat que “a Paterna ens trobem amb dos edils d’un partit que ja no existeix i, ara més que mai, cal vigilar que es complisca l’acord sobre un codi de conducta política en relació amb el transfuguisme en les corporacions locals”